**ΚΕΦ. ΣΤ**

**ΥΛΗ**

**ΚΕΦΑΛΑΙΟ ΣΤ’. Ο ΜΕΤΑΠΟΛΕΜΙΚΟΣ ΚΟΣΜΟΣ** (Το εισαγωγικό σημείωμα δεν συμπεριλαμβάνεται στην εξε ταστέα ύλη)

**1.** Η μεταπολεμική οργάνωση της διεθνούς κοινωνίας - Η σύσταση και η λειτουργία του ΟΗΕ. **Η υποενότητα**: Ο Οργανισμός Ηνωμένων Εθνών (ΟΗΕ). **ΠΗΓΗ: ΟΗΕ,** Καταστατικός Χάρτης, Προοίμιο, άρθρο 2, Όργανα, Οικουμενική Διακήρυξη

 **2.** Η έναρξη του Ψυχρού Πολέμου, οι επιπτώσεις του στην Ελλάδα και ο Εμφύλιος Πόλεμος. Οι υποενότητες: Από το Σχέδιο Μάρσαλ στην ίδρυση του ΝΑΤΟ. Ο ελληνικός Εμφύλιος Πόλεμος.

**3 & 4 ΟΧΙ**

**5.** Η πορεία προς την ευρωπαϊκή ενοποίηση: πραγματικότητες και προοπτικές. Οι υποενότητες: Η σύσταση των Ευρωπαϊκών Κοινοτήτων. Η Ευρωπαϊκή Ένωση.

**6.** Η Ελλάδα έως το 1974.

**7.** Η Ελλάδα της Μεταπολίτευσης και η ένταξη στην Ενωμένη Ευρώπη.

**8.** Το Κυπριακό πρόβλημα.

**ΣΗΜΕΙΩΣΕΙΣ**

**2.**

**Ψυχρός Πόλεμος:**

* **Μετά το 1945 διαμορφώθηκαν δύο συνασπισμοί**: ο Δυτικός συνασπισμός, με ηγέτη τις ΗΠΑ, στον οποίο μετείχαν κράτη της Δυτ. Ευρώπης, ο Καναδάς, η Αυστραλία, η Νέα Ζηλανδία, κ.ά. και ο Ανατολικός συνασπισμός, με ηγέτη την ΕΣΣΔ και μέλη του χώρες της Ανατολικής Ευρώπης, όπως η Πολωνία, η Τσεχοσλοβακία, η Ουγγαρία, η Ρουμανία και η Βουλγαρία. Αυτό ονομάστηκε **διπολικό σύστημα**.
* **Κατά τη μεταπολεμική περίοδο αναπτύχθηκε ανάμεσα στις δυο υπερδυνάμεις ανταγωνισμός, ο οποίος, όμως, επειδή δεν κατέληξε σε πολεμική αναμέτρηση, ονομάστηκε Ψυχρός Πόλεμος.**
* Οι δύο υπερδυνάμεις διέθεταν μεγάλα πυρηνικά οπλοστάσια, με αποτέλεσμα να διαμορφωθεί μια **κατάσταση στην οποία κάθε υπερδύναμη απειλούσε την άλλη με πυρηνική καταστροφή, η οποία ονομάστηκε η ισορροπία του τρόμου**.

**Σχέδιο Μάρσαλ:**

* Στις **αρχές Ιουνίου του 1947**, ο **Αμερικανός υπουργός Εξωτερικών Τζορτζ Μάρσαλ** ανήγγειλε τη **χορήγηση οικονομικής βοήθειας σε όλες τις ευρωπαϊκές χώρες, δυτικές και ανατολικές. Η πρόταση έγινε δεκτή από τα κράτη της Δυτικής Ευρώπης.** Το ***Σχέδιο Μάρσαλ*** **εφαρμόστηκε από το 1948 έως το 1952** και απέφερε την εισροή στις χώρες της Δυτικής Ευρώπης, ως οικονομικής βοήθειας, ενός ποσού περίπου **13 δισεκατομμυρίων δολαρίων**, που έπαιξε καταλυτικό ρόλο στην ανασυγκρότησή τους.
* Επίσης, **η αποδοχή του Σχεδίου Μάρσαλ οδήγησε στην ίδρυση του Οργανισμού για την Ευρωπαϊκή Οικονομική Συνεργασία (ΟΕΟΣ - αργότερα *ΟΟΣΑ, Οργανισμός για την Οικονομική Συνεργασία και Ανάπτυξη*).**

**ΝΑΤΟ – ΣΥΜΦΩΝΟ ΒΑΡΣΟΒΙΑΣ**

* **ΝΑΤΟ: σύναψη συμμαχίας των δυτικοευρωπαϊκών χωρών με τις ΗΠΑ.** Η συμμαχία αυτή, το **Βορειοατλαντικό Σύμφωνο (NATO), υπογράφηκε στην Ουάσινγκτον στις 4 Απριλίου 1949**. Μέλη του NATO ήταν οι ΗΠΑ, ο Καναδάς, η Βρετανία, η Γαλλία, η Ιταλία κ.ά. **Η Ελλάδα και η Τουρκία προσχώρησαν στο NATO το 1952** και η Δυτική Γερμανία το 1955.
* Το **Σύμφωνο της Βαρσοβίας** (επίσημα **Συνθήκη της Φιλίας, Συνεργασίας και Αμοιβαίας Βοήθειας**) ήταν μια **στρατιωτική συμμαχία αμυντικού χαρακτήρα των κομμουνιστικών κρατών της** [**Κεντρικής**](https://el.wikipedia.org/wiki/%CE%9A%CE%B5%CE%BD%CF%84%CF%81%CE%B9%CE%BA%CE%AE_%CE%95%CF%85%CF%81%CF%8E%CF%80%CE%B7) **και** [**Ανατολικής Ευρώπης**](https://el.wikipedia.org/wiki/%CE%91%CE%BD%CE%B1%CF%84%CE%BF%CE%BB%CE%B9%CE%BA%CE%AE_%CE%95%CF%85%CF%81%CF%8E%CF%80%CE%B7)**, που υπογράφηκε στις** [**14 Ιουνίου**](https://el.wikipedia.org/wiki/14_%CE%99%CE%BF%CF%85%CE%BD%CE%AF%CE%BF%CF%85) **1955 στη** [**Βαρσοβία**](https://el.wikipedia.org/wiki/%CE%92%CE%B1%CF%81%CF%83%CE%BF%CE%B2%CE%AF%CE%B1) **της** [**Πολωνίας**](https://el.wikipedia.org/wiki/%CE%A0%CE%BF%CE%BB%CF%89%CE%BD%CE%AF%CE%B1)**.** Κύρια αφορμή του συμφώνου αυτού, όπως υποστήριξε η [Σοβιετική Ένωση](https://el.wikipedia.org/wiki/%CE%A3%CE%BF%CE%B2%CE%B9%CE%B5%CF%84%CE%B9%CE%BA%CE%AE_%CE%88%CE%BD%CF%89%CF%83%CE%B7), θεωρώντας πιθανή απειλή από τη συμμαχία του [NATO](https://el.wikipedia.org/wiki/NATO), ήταν η προ πενθημέρου της ίδρυσης, ένταξη της [Δυτικής Γερμανίας](https://el.wikipedia.org/wiki/%CE%94%CF%85%CF%84%CE%B9%CE%BA%CE%AE_%CE%93%CE%B5%CF%81%CE%BC%CE%B1%CE%BD%CE%AF%CE%B1) στο NATO στις [9 Μαΐου](https://el.wikipedia.org/wiki/9_%CE%9C%CE%B1%CE%90%CE%BF%CF%85) του ίδιου έτους (1955). Διαλύθηκε το 1989.

**Ελληνικός Εμφύλιος (1945 – 1949): Από το βιβλίο**

**5.**

**Από τις Ευρωπαϊκές Κοινότητες στην ΕΟΚ και την Ευρωπαϊκή Ένωση (ΕΕ)**

**Μάιος 1950: Σχέδιο Σουμάν** (από τον Γάλλο υπουργό Εξωτερικών Ρομπέρ Σουμάν), προέβλεπε συνεργασία Γαλλίας – Δυτ. Γερμανίας για βιομηχανίες άνθρακα και χάλυβα.

**1952: Ευρωπαϊκή Κοινότητα Άνθρακα και Χάλυβα (ΕΚΑΧ):** Συμμετείχαν η Δυτική Γερμανία, η Ιταλία και οι χώρες της Μπενελούξ (BΕlgium – NΕtherland – LUXembourg, δηλαδή Βέλγιο, Ολλανδία, Λουξεμβούργο)

**25 Μαρτίου 1957: Συνθήκη της Ρώμης, που ίδρυε την Ευρωπαϊκή Οικονομική Κοινότητα (ΕΟΚ),** επικεντρωμένη στις βασικές ελευθερίες της διακίνησης προϊόντων, κεφαλαίων και ατόμων. Ιδρύθηκε επίσης η **Ευρωπαϊκή Κοινότητα Ατομικής Ενέργειας (ΕΚΑΕ ή Ευρατόμ). Στην ΕΟΚ προσχώρησαν** το 1973 η Βρετανία, η Ιρλανδία και η Δανία («βόρεια διεύρυνση»), **η Ελλάδα το 1981**, η Ισπανία και η Πορτογαλία το 1986 («νότια διεύρυνση»).

**1992: Συνθήκη του Μάαστριχτ**, που προέβλεπε τη **μετεξέλιξη των Ευρωπαϊκών Κοινοτήτων στη σημερινή Ευρωπαϊκή Ένωση (Ε.Ε.)**, καθώς και τη **σύσταση της Οικονομικής και Νομισματικής Ένωσης της Ευρώπης (ΟΝΕ)**, που θα απέφερε τη **δημιουργία κοινού νομίσματος**.

**2001: Κοινό νόμισμα ευρώ**

**Σημαντικές έννοιες:**

**Η υπερεθνικότητα**, δηλαδή η δυνατότητα αρχικά της της ΕΚΑΧ και στη συνέχεια της ΕΟΚ και της σημερινής Ευρωπαϊκής Ένωσης ΕΕ να λαμβάνει **αποφάσεις δεσμευτικές για τα κράτη-μέλη**, είναι το στοιχείο που **διαφοροποιεί τη διαδικασία της ευρωπαϊκής ενοποίησης από τους άλλους διεθνείς οργανισμούς, οι οποίοι προωθούν την απλή διακυβερνητική συνεργασία**.

**Θετικές συνέπειες της ευρωπαϊκής ενοποίησης.** Τελευταία παράγραφος από το βιβλίο. **ΠΗΓΗ: Τα όργανα της ΕΕ.**

**8.**

**Το Κυπριακό ζήτημα**

**Μέχρι το 1878** η Κύπρος αποτελούσε **κτήση της Οθωμανικής Αυτοκρατορίας**.

**Το 1878,** μετά τον Ρωσσοτουρκικό πόλεμο, η Τουρκία παραχώρησε τη **διοίκηση της Κύπρου στη Μεγάλη Βρετανία**, για να εξασφαλίσει βρετανική προστασία έναντι της Ρωσίας.

**Από το 1878 έως το 1925** το θέμα της ένταξης της Κύπρου στην ελληνική επικράτεια αποτελούσε διαρκώς σημαντικό ζήτημα της εξωτερικής πολιτικής των ελληνικών κυβερνήσεων. Ωστόσο, η στρατηγική θέση του νησιού στην Ανατολική Μεσόγειο και οι συνακόλουθες επιδιώξεις των Μεγάλων Δυνάμεων της εποχής, καθώς και η μικτή σύνθεση του πληθυσμού (περίπου 80% ελληνοκύπριοι και 20% τουρκοκύπριοι την περίοδο των διαπραγματεύσεων που κατέληξαν στη Συνθήκη της Λωζάννης, το 1923) δεν επέτρεψαν την υλοποίηση αυτού του στόχου.

**Το 1925** η Κύπρος έγινε και επίσημα αποικία του Βρετανικού Στέμματος. Στη διάρκεια της περιόδου που ονομάστηκε **«αγγλοκρατία» (1925 – 1960)** ξέσπασαν στο νησί εξεγέρσεις του ελληνοκυπριακού πληθυσμού που κατεστάλησαν άγρια από τις αγγλικές κατοχικές δυνάμεις. Στην τελευταία φάση αυτής της περιόδου (1950 – 1960) ανεδείχθη η ηγετική προσωπικότητα του χαρισματικού αρχιεπισκόπου Μακαρίου.

**Τον Φεβρουάριο του 1959** η ελληνική κυβέρνηση του Κ. Καραμανλή διαπραγματεύτηκε με την Τουρκία τις **Συμφωνίες Ζυρίχης - Λονδίνου**, που δημιουργούσαν ένα ανεξάρτητο κυπριακό κράτος, αποκλείοντας και την ένωση με την Ελλάδα και τη διχοτόμηση, δηλαδή το χωρισμό του νησιού σε δυο επικράτειες, μια ελληνική και μια τουρκική. Η Βρετανία διατήρησε δύο στρατιωτικές βάσεις στη νήσο. Πρώτος Πρόεδρος της Δημοκρατίας εκλέχτηκε ο αρχιεπίσκοπος Μακάριος. **Η ανακήρυξη της κυπριακής ανεξαρτησίας έγινε τον Αύγουστο του 1960.** Το πρωτόκολλο της ανεξαρτησίας προέβλεπε την εποπτεία της τήρησης των όρων της συμφωνίας από τρεις εγγυήτριες δυνάμεις, την Ελλάδα, την Τουρκία και την Μεγάλη Βρετανία.

**Η δικτατορία των συνταγματαρχών στην Ελλάδα** έβλεπε τον Μακάριο, εκλεγμένο και λαοφιλή ηγέτη, με μεγάλη καχυποψία. Μετά από μία νέα ελληνοτουρκική κρίση, στα τέλη του 1967, η δικτατορία απέσυρε την ελληνική μεραρχία από τη νήσο. **Στις 15 Ιουλίου 1974 ο δικτάτορας Ιωαννίδης οργάνωσε πραξικόπημα κατά του Μακαρίου**, το οποίο όμως έδωσε στην Τουρκία το πρόσχημα να εισβάλει στην Κύπρο στις **20 Ιουλίου (επιχείρηση «Αττίλας»**). Στις **14 Αυγούστου 1974** τα τουρκικά στρατεύματα εξαπέλυσαν δεύτερη εισβολή (**επιχείρηση «Αττίλας 2»)** και κατέλαβαν το 38% του νησιού, εκδιώκοντας από τις εστίες τους περίπου 200.000 ελληνοκυπρίους.

**Σήμερα η Κύπρος** είναι χωρισμένη σε δυο μορφώματα: Την Κυπριακή Δημοκρατία, με πλειονότητα ελληνοκυπριακού πληθυσμού, αναγνωρισμένη από τον ΟΗΕ και μέλος της ΕΕ από το 2004, και την κατεχόμενη Βόρεια Κύπρο με πληθυσμό τουρκοκυπρίων και εποίκων, η οποία δεν είναι αναγνωρισμένη από κανένα κράτος της διεθνούς κοινότητας εκτός από την Τουρκία. Οι προσπάθειες επίλυσης του προβλήματος και ανασύστασης ενός ενιαίου ανεξάρτητου κυπριακού κράτους δεν έχουν δυστυχώς ευοδωθεί μέχρι σήμερα.